Curtea Constituţională cere ca Parlamentul să impună un prag al prejudiciului şi pentru neglijenţa în serviciu.

Judecătorii CCR au stabilit că şi această infracţiune, ca şi abuzul în serviciu, trebuie definită mai clar. Astfel, este acuzată de neglijenţă în serviciu persoana care a încălcat legea şi a produs un anume prejudiciu prin faptele sale.

În acest moment, nici la abuz şi nici la neglijenţa în serviciu nu există prag valoric de la care fapta intră sub incidenţa Codului penal.

Judecătorii constituționali consideră că legea este astfel lipsită de claritate şi predictibilitate.

În controversata OUG 13, fostul ministru al Justiţiei introdusese un prag al prejudiciului de 200.000 de lei.